‘‘எடப்பாடி மட்டுமில்ல ஜோலார்பேட்டைக்கும் நேரம் சரியில்ைல போலிருக்கே...’’ என்று கிண்டலடித்தார் பீட்டர் மாமா.‘‘ ஊர்பேர் நல்லாதானே இருக்கு...’’ என்று ஜமாய்த்தார் விக்கியானந்தா.‘‘நான் ஊர் பெயர் சொல்லல... நீங்க சரியான விஷயத்தை சொல்லுங்க...’’ என்றார் பீட்டர் மாமா. ‘‘சும்மா ஜாலிக்காக சொன்னேன்... இப்போ விஷயத்துக்கு வர்றேன்.... ஜெயலலிதா இருந்தபோது சாட்டையை சுழற்ற வேண்டும் என்றார்... அதுக்கே ஜாக்டோ-ஜியோ அமைப்பினர் கொந்தளித்தனர். அதன் பிறகு ஒரு அமைச்சர் விளம்பரமாக கொடுத்து வாங்கி கட்டிக் கொண்டார்... இன்னொரு அமைச்சர் தினமும் ‘ஒரு புது தகவலாக’ வெளியிட்டு திண்டுக்கலை சிரிக்க வைத்து கொண்டு இருக்கிறார்... இப்போது ஜோலார்பேட்டை முறைபோல... குடிக்கிறவன் காசுலதான் சம்பளமே வாங்கறீங்கனு திருவாய் மலர்ந்து இருக்காரு... இந்த செய்தி ஜாக்ேடா-ஜியோ அமைப்பினரிடம் வைரலாக பரவி வருது... இன்னைக்கு விட்டா இதேபோல நாளைக்கு வேறு ஒன்னு பேசுவாங்க... இப்படியே போனா நாளைக்கு நம்ம வீட்டுல இருக்கிறவங்களே, சரக்கு வித்து வர்ற பணத்துலதான் சம்பளம் வாங்கறீங்கனு பேச மாட்டாங்கனு என்ன நிச்சயம்னு கேள்வி கேட்பாங்க... இதுக்கு ஒரு முற்றுப்புள்ளி வைச்சே ஆகணும்னு ஆசிரியர்கள் பேசிக்கிறாங்க... விரைவில் இன்னொரு மெகா போராட்டம் நடத்தி ஆட்சியாளர்களை திணற வைக்கணும் என்ற திட்டத்தில் இருக்காங்களாம்... அப்புறம் மக்கள் பிரதிநிதிகள் மாசத்துக்கு 1 லட்சம் சம்பளம் வாங்கறாங்களே அதுவும் சரக்கு விற்ற பணமானு திருப்பி கேட்கிறாங்க... ஆனா பதில் சொல்லதான் யாரும் இல்ல...’’ என்றார் விக்கியானந்தா.